Rūšis

Rūšis () – taksono rangas, mokslinės klasifikacijos kategorija. Svarbiausias organizmų evoliucinio giminingumo sistemos struktūrinis vienetas. Dalis rūšių suskaidomos ir į smulkesnius vienetus: porūšius, varietetus, formas, veisles, klonus.


 Apibūdinimas 
„Rūšies“ sąvoka yra gana problemiška. Gana nesunkiai apibrėžiama lytiškai besidauginančių organizmų rūšis:
 Paprastai rūšį bandoma apibrėžti kaip visumą vienos kilmės individų, pasižyminčių panašiomis morfologinėmis, fiziologinėmis, biocheminėmis, ekologinėmis bei etologinėmis ypatybėmis, užimančių tam tikrą teritoriją (arealą), turinčių panašų kariotipą, galinčių tarpusavyje kryžmintis ir duoti vislius palikuonis.
Tačiau prireikus apibūdinti konkrečių organizmų visumas, pasirodo, kad praktiškai tokia apibrėžtis gali būti sunkiai pritaikoma.

Apibūdinant rūšį taikomi morfologinis, fiziologinis, ekologinis, etologinis, geografinis, kariologinis (citogenetinis), genetinis kriterijai.

Daug sunkumų kelia bandymas pateikti lytiškai nesidauginančių (nesikryžminančių) organizmų rūšies apibrėžtį. Todėl kartais kai kas net teigia, kad tokiems organizmams rūšies sąvoka gali būti nepritaikoma.

 Rūšies susidarymas 
Yra du pagrindiniai rūšių susidarymo būdai:
 alopatrinis – atskilimas nuo pradinės rūšies
 simpatrinis – susidarymas pradinės rūšies viduje

 Gyvųjų organizmų rūšių skaičius 
Manoma, pasaulyje yra apie 8,74 milijono gyvųjų organizmų rūšių, bet į šį skaičių neįskaičiuojant tokių mikroorganizmų kaip bakterijos (Bacteria) ir archėjos (Archaea)sciencedaily.com / How many species on Earth? About 8.7 million, new estimate says | August 24, 2011. Per metus pasaulyje yra užregistruojama apie 13 500 naujų rūšių.

 Gyvūnų rūšių skaičius 
Gyvūnų (Animalia) karalystės skaičius yra didžiausias, jų yra apie 7,77 milijono rūšių, bet iš jų tik mažas kiekis, tai yra apie 12 procentų aprašytibbc.co.uk / Species count put at 8.7 million, By Richard Black, Environment correspondent, BBC News | 23 August 2011. Tarptautinės raudonosios knygos 2014 m. skelbtais duomenimis, pasaulyje yra žinomos ir aprašytos 1 371 428 gyvūnų rūšys: iucnredlist.org / Estimated Number of described species: VERTEBRATES & INVERTEBRATES | Last Updated: 13 November 2014
 Bestuburių (Invertebrata) gyvūnų rūšių skaičius: 1 305 250.
 Stuburinių (Vertebrata) gyvūnų rūšių skaičius: 66 178.

 Grybų rūšių skaičius 
Skirtingi moksliniai šaltiniai skelbia egzistuojant labai skirtingus grybų (Fungi) rūšių skaičius, dažnai mokslo darbuose skelbiama egzistuojant nuo 0,5 milijono iki 10 milijonų rūšių. 

Publikuotame 2017 m. liepos mėnesį Jungtinės Karalystės mokslo žurnale „Nature“, buvo skelbta, kad pasaulyje egzistuoja apie 1,5 milijono grybų rūšių, iš kurių virš 8 000 rūšių sukelia grybelines augalų ligas, ir 300 rūšių sukelia grybelines ligas žmonėmsnature.com / Stop neglecting fungi. Nature Microbiology volume 2, Article number: 17120 (2017) | Published: 25 July 2017Hawksworth, D. L. Mycol. Res. 105, 1422–1432 (2001).. Amerikos mikrobiologijos bendrija (American Society for Microbiology) skelbia dar didesnį grybų rūšių kiekį. Anot jų, pasaulyje egzistuoja nuo 2,2 iki 3,8 milijono grybų rūšiųasmscience.org / Fungal Diversity Revisited: 2.2 to 3.8 Million Species. Authors: David L. Hawksworth, Robert Lücking, Editors: Joseph Heitman, Timothy Y. James | Published 28 July 2017

Encyclopædia Britannica skelbia esant žinoma 144 000 grybų rūšiųbritannica.com / Fungus. 

Tarptautinės raudonosios knygos 2014 m. duomenimis, buvo identifikuotos 51 623 grybų (Fungi) rūšysiucnredlist.org / Estimated Number of described species: FUNGI | Last Updated: 13 November 2014.

 Augalų rūšių skaičius 
Manoma, kad pasaulyje yra apie 350 000 augalų (Plantae) rūšių. Tarptautinė raudonoji knyga skelbia, kad 2014 m. duomenimis buvo identifikuotos 307 674 rūšys.iucnredlist.org / Estimated Number of described species: PLANTS | Last Updated: 13 November 2014. Apie 70% visų pasaulio augalų rūšių yra žinomos ir aprašytos. 

 Chromistų rūšių skaičius 
Chromistų (Chromista) yra apie 27 500 rūšių, iš jų apie 13 033 arba apie 50 procentų žinomi ir aprašyti.

 Pirmuonių rūšių skaičius 
Pirmuonių (Protozoa) yra apie 36 400 rūšių, iš jų 8 118 arba apie 22 procentai žinomi ir aprašyti.  

 Istorija 
Pirmasis rūšies sąvoką pavartojo Džonas Rėjus (1693 m.), teigdamas, kad tai pats žemiausias iš pagrindinių sistematikos vienetų. Vėliau Karlas Linėjus sukūrė sistematikos principus, sugrupuodamas individus pagal morfologinius požymius į tam tikras grupes. Pagal binarinę nomenklatūrą kiekviena rūšis lotynų kalba žymima dviem žodžiais, iš kurių pirmasis yra genties, antrasis – rūšies pavadinimas. Dar tikslesnis rūšies įvardijimas – prie genties ir rūšies pavadinimo pridedant klasifikacijos autorių arba jo pavardės sutrumpinimą (pvz., L. raide žymimas Linėjus).

 Šaltiniai 

 Nuorodos 
 tolweb.org / „Tree of Life Web Project“ – visos gyvybės rūšys
 eol.org / „Encyclopedia of Life“ – visos gyvybės rūšys
 mashable.com / The number of species on Earth is uncountable By Mark Kaufman | Aug 28, 2019
 newscientist.com / How many species live in the sea? By Catherine Brahic | 25 June 2008
 oceanservice.noaa.gov / How Many Species Live in the Ocean? Author: NOAA | Last updated: 04/09/20
 nhm.ac.uk / Over 270 new species described in 2018 By Josh Davis | First published 27 December 2018
 nature.com / Humans are driving one million species to extinction (Landmark United Nations-backed report finds that agriculture is one of the biggest threats to Earth’s ecosystems.) Jeff Tollefson | 06 May 2019

 Galerija 

Kategorija:Mokslinė klasifikacija